  Анжелика Тихонова корреспондент Удмуртиысь куасэн бызьылӥсь Константин Главатских Россилэн чемпионатэз улсын ортчем эрико амалэн 70 иськемъем  ӵошатсконын кыкетӥ луиз. Ӵошатсконъёс 11-тӥ оштолэзе Мурманск улосвылысь Мончегорск карын ортчизы. Со сярысь элькунысь куасэн бызьылонъя федерацилэн «ВКонтакте» мерлыко вотэсысь огиназ ивортӥзы. Константин Главатских нырысетӥ интыез басьтӥсь Татарстан понна бызьылӥсь Андрей Ларьковлэсь 0,5 секундлы гинэ кылиз. Куинетӥ Архангельск улосвылысь Алексей Шемякин луиз. Удмуртиысь мукетъёсыз спортсменъёс 10 устоосыз пӧлы пырыны ӧз быгатэ: Виталий Дьяконов 18-тӥ луиз, Владимир Дьяконов – 20-тӥ, Тимофей Смирнов – 38-тӥ, Михаил Кропотин – 46-тӥ.  Тодэ вайытом, Константин Главатских Росси кубоклэн куинетӥ люкетаз бронза утӥз вал.  Тегъёс: Спорт Удмуртия Россия куасэнбызьылон  